Document ID: /roh_data/filtered/fineweb-2-filterrobots_roh.jsonl.gz/62926

Sin il territori da skis da Grüsch-Danusa è in skiunz sa disgrazià la dumengia suentermezdi. Tenor la polizia chantunala era il skiunz da 52 onns da viadi cun ina gruppa en direcziun da la staziun da mez cura ch'el saja cupitgà en ina lunga curva dretga, e vegnì en ina rait da protecziun.
Entras la cupitgada è l'um sa blessà grevamain. Malgrà emprim agid immediat da la gruppa e dal servetsch da salvament da las pendicularas è il skiunz anc mort al lieu. La polizia e la procura publica sclereschan uss la disgrazia.